کچھ دے جٹ

کچھ دے جٹ ڈنگر پالݨ آلے خانہ بدوش مسلمان نیں ، جو کچھ ، گجرات (بھارت) دے علاقے کچھ وچ رہندے نیں ۔ ایہ کچھ دے بنی گراس لینڈ ریزرڡ علاقے وچ وسدے مالدھاری چرواہے خانہ بدوشاں دی اک وڈی تعداد وچ شامل نیں ۔

جٹاں دا دعوا اے کہ اوہ انڈس دریائی ڈیلٹا دے قدیم چرواہےآں دے قبیلے نال تعلق رکھدے نیں ، جِتھے ہُݨ وی جٹ قبیلے رہندے نیں ۔ اس علاقے توں ہجرت کر کے چراگاہواں دی تلاش وچ کچھ جاݨ آلے جٹاں دا سندھ دے جٹاں نال رابطا منقطع ہوگیا ۔

 ونڈاں 
کچھ دے جٹ ڈنگر پالݨ آلے گروہ نیں تے بنیادی طور تے کچھ تے کاٹھیاواڑ وچ ونڈے ہوئے نیں ۔ ایہناں کول تن علاقائی حصے نیں : ہلاری جٹ (ضلع جام نگر، ضلع پوربندر تے ضلع دیڡ بھومی دڡارکا وچ) ، ورائے جاٹ (ضلع بانسکنتھا وچ ) ، تے کچی جٹ (ضلع کچھ وچ) ۔ 
کچھ دے جٹ مزید دھنیتا ، گیرسیا تے فقیراݨی وچ تقسیم نیں  ، اوہ اگوں مزید بڈاجنگ ، پوڈانی ، آمر ، ونگائی ورگے قبیلےآں وچ منقسم نیں ۔ گیراسیا مدراگ ، بھلاد تے ہلائے وچ تقسیم ہیں ۔ 
مویشی پالݨ توں علاوہ ایہ کمیونٹی اونٹھاں دی افزائش وچ وی کردی اے ۔ کچھ دے جٹ اپݨے کڑھائی دے کَم توں وی جاݨے جاندے نیں ۔ 

 کچھ دے جٹاں دیاں بولیاں 
 کچھی بولی
 پارکری کولی بولی
 گجراتی بولی

گٹھ:جٹ
گٹھ:جٹ قبیلے
گٹھ:جٹاں دیاں گوتاں
گٹھ:کچھ